Artur Jablonsczi

Artur Jablonsczi (pòlsczi pisënk: Artur Jabłoński) ùrodzył sã 16 zélnika 1970 r. w Pùckù. Skùńcził historëjã na Gduńsczim Ùniwersytece. W latach 1991-98 béł redachtorã „Panoramë” ë kaszëbsczégò programù „Rodnô Zemia” w gduńsczim parce TVP S.A. Òd 1998 do 2009 r. A. Jabłońsczi béł pùcczim starostą. Òd rujana 2009, mô swòją pòdjimiznã.

W cządze 1990-1995 béł nôleżnikã, a w latach 1992-94 wiceprzédnikã Karna Sztudérów Pomorania. W 1990 r. nalôzł sã w cządnikù „Tatczëzna” ë dzejôł w nim do likwidacje pismiona w 1991 r. Òd 1997 r. je w Kaszëbskò-Pòmòrsczim Zrzeszenim, jaczémù przédnikòwôł òd 2004 do 2010 r. Przënôleżi téż do Stowôrë Rozwiju Nordowëch Kaszëb „Norda” – Òbéńdowi Turisticzny Òrganizacëji, chtërną prowadzył w latach 2000-2007.  W latach 2002–2004 béł przédnym redaktorã „Pòmeranii”Redaktór na krizys, „Pomerania” 2013 nr 6, s. 8-9.. 

Je wespółzałóżcą ë przédnikã dzejający òd 2003 r. Stowôrë „Ziemia Pucka”, jakô pòwòła do jistnienia Radio Kaszëbë (nadôwô òd 2004 r.), a téż wespółzałóżcą niejistniejący ju telewizje CSB TVSwiat bez CSBTV, Pomerania 2012, nr 3, s. 13-15.. Òd 2005 r. ùtwórca dzejô w Pòspólny Kòmisëji Rządu a Nôrodnëch i Etnicznëch Miészëznów, jaczi òd łżekwiôta 2008 r. je wespółprzédnikã.

Zajimô sã téż ùsôdzanim prowadników. Mô jich wëdónëch pôrã: Na nordzie. Przewodnik po osobliwościach Ziemi Puckiej (1996), Wędrówki po Kaszubach. Opowieści o miejscach i ludziach (1997, 2. wëd. 1998 ), Norda na wakacje (2003; wespółùtwórstwò Jarosław Éllwart), Odkrywamy Nordę. Gmina Krokowa. Turystyczne przeboje gminy Krokowa (2004). Prócz tegò razã z Tadeùszã Stankewiczã przërëchtowôł albùm stôrich òdjimków Pozdrowienia z Pucka. Gruesse aus Putzig (1997), a z Mariuszã Szmëdką ùsôdzył dokôz Kaszubi w Ziemi Świętej. Niech sã swiãcy Twòje miono (2000). W 2009 r. w serie Biblioteka Jastarniańska ukôzôl sa repòrtôż Bóg z nami, jaczi òpisëjë zetkanié Òjca Swiãtégò Jana Pawła II z kaszëbsczima rëbôkama w Sopòtach. W 2013 wëszła drëkã jegò pòwiésc „Namerkôny”ArturJablonsczi, Namerkôny, Wydawnictwo Region, Gdiniô 2013, pózdni – „Smùgã”Artur Jablonsczi, Smùgã, Wydawnictwo Region, Gdiniô 2013., a w 2015 – „Fényks”Artur Jablonsczi, Fényks, Wydawnictwo Region, Gdiniô 2015..

A.Jabłończi òstôł ùtczony m.jin. nôdgrodą mn. Rómana Wróblewsczégò (1997) ë wëprzednieniony bez Polcul Foundation (1998 r.). Prezydent Bronisław Komorowski nadôł mù Strzébrzny Krziż Zawdzãczi za dzejanié dlô nôrodnëch ë etnicznych miészëznów w Pòlsce (2011 r.).

 Przëpisczi 

 Bùtnowé lënczi 
 Ùdzél Kaszëbów w miészëznowi ë regionalny pòliticzi Pòlsczi Repùbliczi
 Terôczasni nôleżnicë Pòspólny Kòmisëji Rządu a Nôrodnëch i Etnicznëch Miészëznów

Kategòrëjô:Kaszëbi